stanford-oval/wikipedia huggingface dataset:
Kameruninviherbulbuli

| Kameruninviherbulbuli> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Viherbulbulit Phyllastrephus
Laji::  poensis
Kaksiosainen nimi
 Phyllastrephus poensis  Alexander, 1903 

Katso myös
   Kameruninviherbulbuli Wikispeciesissä   Kameruninviherbulbuli Commonsissa 
Infobox OKNimi-testi OKIUCN-testi OK: 
Kameruninviherbulbuli (Phyllastrephus poensis) on bulbulien heimoon kuuluva varpuslintu.
Levinneisyys

Kameruninviherbulbulia tavataan Kamerunissa, Päiväntasaajan Guineassa ja Nigeriassa. Sitä on kuvattu laajalle levinneeksi, ja sen kannankehitys on vakaa. Laji on luokiteltu elinvoimaiseksi.
Kummeli Stories

| Kummeli Stories |
| --- | --- |
 1. DVD-julkaisun kansikuva.
Ohjaaja:  Matti Grönberg
Käsikirjoittaja:  Heikki Vihinen Kummelit
Tuottaja:  Claes Olsson
Säveltäjä:  Kummelit
Kuvaaja:  Pertti Mutanen
Leikkaaja:  Jari Innanen
Lavastaja:  Pertti Hilkamo
Erikoistehosteet:  Kari Lehtinen Seppo Lindholm Lasse Sorsa
Pääosat:  Heikki Hela Heikki Silvennoinen Timo Kahilainen
Valmistustiedot
Valmistusmaa:  Suomi
Tuotantoyhtiö:  Kinotuotanto Oy Porkkana Ryhmä Oy
Ensi-ilta:   1995-10-2020. lokakuuta 1995 (Suomi)  
Kesto:  86 minuuttia
Alkuperäiskieli:  suomi
Budjetti:  4 360 000 mk
Katsojat:  167 132
Seuraaja:  Kummeli Kultakuume
Aiheesta muualla
IMDb 
Elonet
Infobox OKNimi-testi OK: 
Kummeli Stories on vuonna 1995 ilmestynyt ensimmäinen Kummeli-ryhmän elokuva. Kummeli Stories oli vuoden 1995 toiseksi katsotuin kotimainen elokuva. Elokuva on myös esitetty neliosaisena sarjana ensimmäisen kerran syksyllä 1996 TV2:ssa. Sarjaa varten kuvattiin lisäsketsejä, joita ei itse elokuvassa ollut. Varsinainen elokuva esitettiin ensimmäistä kertaa kokonaisuudessaan televisiossa kesällä 2000 TV2:ssa. Finnkino julkaisi elokuvan DVD:nä 26. marraskuuta 2004 ja VL-Media uudestaan 3. heinäkuuta 2015. VL-Median julkaisema painos on nimetty elokuvan 20-vuotisjuhlajulkaisuksi.
Näyttelijät

| 0 | 1 | 2 |
| --- | --- | --- |
|  Timo Kahilainen  | … |  useita rooleja   |
|  Heikki Silvennoinen  | … |  useita rooleja   |
|  Heikki Hela  | … |  useita rooleja   |
|  Mari Turunen  | … |  useita rooleja   |
|  Heikki Vihinen  | … |  useita rooleja   |
|  Pia Palomäki  | … |  hammashoitaja / lentoemo   |
|  Erkki Viljavuori  | … |  useita rooleja   |
|  Jasmin Saonegin  | … |  rallivoittajan vosu   |
|  Mari Heikkinen  | … |  rallivoittajan vosu   |
|  Siru Virtanen  | … |  rallivoittajan vosu   |
|  Hannele Laakso  | … |  rallitoimiston tyttö   |
|  Kirsi Korhonen  | … |  rallitoimiston tyttö   |
|  Satu Yliskylä  | … |  Ketun tyttö   |
|  Ulla Lindqvist  | … |  Ketun tyttö   |
|  Jane  | … |  tissityttö   |
|  Riitta Karhula  | … |  venemyyjän tyttö   |
|  Helena Mutka  | … |  venemyyjän tyttö   |
|  Raimo Helminen  | … |  oma itse   |
|  Raimo Summanen  | … |  oma itse   |
|  Tuomas Jumppanen  | … |  erotuomari   |
|  Johanna Raunio  | … |  Mrs. Joanne Begining   |
|  Heli Hietanen  | … |  viihdytysjoukon jäsen   |
|  Marika Mäkelä  | … |  viihdytysjoukon jäsen   |
|  Susanna Mäkelä  | … |  viihdytysjoukon jäsen   |
|  Kummelit  | … |  yhtye   |
|  Jaana Aro  | … |  merisotilas   |
|  Kallion lukio 1 AM/v. 1994-1995  | … |  Samin, Sakun ja Speedyn luokka   |
|  Helsingin I normaalikoulun oppilaita  | … |  muut koululaiset   |
|  Kiekko-Vantaa  | … |  jääkiekkojoukkue   |
|  Westhill Dragons  | … |  jääkiekkojoukkue   |
Rakenne

Elokuva jaksottuu viiteen eri episodiin, joiden ympärille on rakennettu kehyskertomus Suomen ja Luxemburgin välisestä sodasta. Elokuvassa esiintyy useita jo Kummeli-televisiosarjoissa esiintyneitä hahmoja.
Rakenne > Pohjola-ralli

Kolme kaverusta Moisio, Lampinen ja heidän mekaanikkonsa Stefa, ovat osallistuneet jo 35 kertaa Pohjolan ralleihin jääden jokaisessa kilpailussa viimeiseksi. Matkan aikana kolmikko törmää Sorin poliiseihin, jotka tekevät sattumoisin ratsiaa ja pysäyttävät rallikolmikon. Kolmikko pääsee pälkähästä, kun he ilmoittavat poliiseille, että osallistuvat Pohjola-ralliin.
Rakenne > Kalassa

Tarinan päähenkilöinä ovat kaksi kaverusta (Heikki Silvennoinen ja Timo Kahilainen) jotka katsovat ”Munasillaan” -nimistä tv-tietovisailua, jossa väärin vastannut joutuu ottamaan peniksen peittäjänä olevan sukan pois. Mainoskatkolla kaverukset näkevät tv-marketissa Catch a Fish -nimisen vieheen ja päättävät ryhtyä kalamiehiksi. He ostavat myös kalliin maastoauton ja veneen. Oston aikana myyjät sanovat aina ”Tämä ei ole ainoastaan hyvä, tämä on paras” ja ”tästä puuttuu tonni”. Päästyään vesille kaksikko kohtaa vanhan kalamiehen (Heikki Hela), jolle kaverukset alkavat huutaa ”Hei äijä, luuletko saavas kalaa?”
Rakenne > Jääkiekko

Tarinassa Kangasalan Voitto pelaa 6. divarissa, tiputtuaan 5. divarista kautta aiemmin. Seura saa Alaskan farmiliigoista uuden vahvistuksen Mr. Beginningin. Joukkueessa pelaavat myös Raimo Helminen, sekä Raimo Summanen. Ottelu ei suju odotetulla tavalla, vaan Voitto on häviöllä ensimmäisen erän jälkeen 0–5. Erän aikana Esko (valmentaja) käy pukuhuoneessa juomassa pikaisesti viskiä. Toisen erän aikana Mr. Beginning tekee maalin ja Esko alkaa flirttailla Beginningin vaimolle.
Rakenne > Speedy ja Saku koulussa

Tarinan päähenkilönä ovat Pertti ”Speedy” Keinonen ja Sakari ”Saku” Östermalm, jotka käyvät yläastetta. Kaverukset alkavat metelöidä tunnin aikana, mutta opettaja syyttää tästä Samia (Heikki Hela). Speedy ja Saku kohtaavat Harri ”Höylä” Soikkelin, puukäsityön opettajan ja telkeävät tämän heidän tekemäänsä arkkuun viikonlopun ajaksi ja jättävät soimaan Tuomiopäivä-kappaleen päättymättömältä kasetilta. Myöhemmin Speedy ja Saku ihastuvat ruotsinkielen opettajaan (Mari Turunen).
Rakenne > Lakaisijat

Tarinan päähenkilönä on pariskunta (Heikki Vihinen ja Mari Turunen), joka menee viettämään hääpäiväänsä syrjäiseen hotelliin. Hotellin omistaa häijy mies, joka on tuttu Apteekki-sketsistä. Paikalle saapuvat lakaisijat Otto (Timo Kahilainen) ja Verneri (Heikki Silvennoinen) lakaisemaan hotellin puhtaaksi. Lakaisijat metelöivät siivouksen aikana ja aiheuttavat melkoisen sotkun. Avioparin käydessä katsomaan mitä tapahtuu, huone näyttää yllättäen paljon siistimmältä ja siltä kuin mitään ei olisi tapahtunut.
Tarinan Otto ja Verneri -hahmot parodioi elokuvan Kuutamosonaatti 2: Kadunlakaisijat Arvo ja Sulo Kyyrölää.
Rakenne > Satu ja Tuija kaupassa

Tämä tarina nähdään vain Kummeli Storiesin televisioversiossa. Satu ja Tuija lähtevät ostoskeskukseen shoppailemaan. Tarkoituksena heillä oli käydä vain kermaa ostamassa, mutta mukaan päätyikin kaikkea muuta.
Rakenne > Urho Kekkosen olympiapuhe

Tämä tarina on vain televisioversiossa. Urho Kekkonen pitää olympialaisten avauspuheen, joka ei suju kovin hyvin.
Rakenne > Pesäpallo

Vain televisioversiossa. Liikunnan opettaja opettaa tunnin aikana pesäpalloa. Ensimmäinen yrittäjä ei onnistu lyömään palloa. Seuraavaksi vuoroon asettuu isokokoinen Niko, joka lyö opettajalta vahingossa pään irti.
Vastaanotto > Arvostelut

"Kummeli Stories on vailla yhtenäistä juonta oleva sketsikokoelma, jonka sketsit ovat huonosti kirjoitettuja, toheloiden toteutettuja ja toivottoman ylimittaisia." - Tarmo Poussu, Ilta-Sanomat, 20. huhtikuuta 1995
"Kunhan vain haluan ilmoittaa, että sisällöllisiltä ominaisuuksiltaan Kummeli Stories on mielestäni aliarvoinen." - Pertti Lumirae, Demari, 20. huhtikuuta 1995
"Kummeli Stories on veret seisauttava pettymys tämän hupiryhmän tv-esiintymisiin verrattuna." - Iltalehti, 20. huhtikuuta 1995
Soundtrack-levy

Elokuvan soundtrack-levy, Kummeli Stories – Elokuvasävelmiä ynnä muuta, sisältää nimensä mukaisesti myös elokuvaan liittymätöntä materiaalia. Raitojen välissä olevat ”Mauno Ahosen sävellahjat” esittelee seuraavan kappaleen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Lajien synty | 3.11 |  |  |  |  |  |  |  |
| 2. | Mauno Ahosen sävellahja | 0.50 |  |  |  |  |  |  |  |
| 3. | Kova Laki: Sakkoja, sakkoja | 2.58 |  |  |  |  |  |  |  |
| 4. | Osku ja Patu: Näin se käy ja niin se on | 2.28 |  |  |  |  |  |  |  |
| 5. | Mauno Ahosen sävellahja | 1.15 |  |  |  |  |  |  |  |
| 6. | Kalevi Härvä: Olen tehnyt comebackin | 2.43 |  |  |  |  |  |  |  |
| 7. | Mauno Ahosen sävellahja | 0.55 |  |  |  |  |  |  |  |
| 8. | Matti Näsä: TissiRock | 2.29 |  |  |  |  |  |  |  |
| 9. | Vahakynttilät | 2.15 |  |  |  |  |  |  |  |
| 10. | Mauno Ahosen pikaraportti | 1.36 |  |  |  |  |  |  |  |
| 11. | Where is the Bull? | 1.21 |  |  |  |  |  |  |  |
| 12. | Munasillaan | 2.03 |  |  |  |  |  |  |  |
| 13. | Mauno Ahosen sävellahja | 0.47 |  |  |  |  |  |  |  |
| 14. | A-ryhmä: Älä lutraa | 2.41 |  |  |  |  |  |  |  |
| 15. | Moiso, Lampinen, Blomberg: Taivaallista rallia | 3.13 |  |  |  |  |  |  |  |
| 16. | Mauno Ahosen sävellahja | 0.46 |  |  |  |  |  |  |  |
| 17. | Sorin joulu | 2.37 |  |  |  |  |  |  |  |
| 18. | Mauno Ahosen sävellahja | 1.43 |  |  |  |  |  |  |  |
| 19. | Speedy ja Saku: Tuomiopäivä | 2.17 |  |  |  |  |  |  |  |
| 20. | B.B. Korhonen: Loppu tulee | 2.50 |  |  |  |  |  |  |  |
| 21. | Mauno Ahosen sävellahja | 1.28 |  |  |  |  |  |  |  |
| 22. | Heikki Hela: Sota viimeinen | 4.08 |  |  |  |  |  |  |  |
TV-esitykset

| Päivämäärä | Kanava | Katsojamäärä |
| --- | --- | --- |
| 22.9.1996 | TV2 | 590 000 (sarjaohjelma, keskiarvo) |
| 5.7.2000 | TV2 | 518 000 |
| 31.10.2001 | TV2 | 464 000 (sarjaohjelma, keskiarvo) |
| 4.1.2012 | YLE TV2 |  |
| 24.5.2014 | Yle TV2 |  |
| 19.6.2015 | Yle TV2 |  |
| 22.3.2016 | Yle TV2 |  |
| 6.4.2016 | Yle TV2 |  |
| 4.6.2018 | Yle TV2 |  |
| 7.6.2018 | Yle TV2 |  |
| 31.12.2018 | Yle TV2 |  |
| 1.1.2019 | Yle TV2 |  |
| 5.1.2019 | Yle TV2 |  |
| 3.4.2021 | Yle TV2 |  |
| 27.12.2022 | Yle TV2 |  |
| 9.11.2024 | Yle TV2 |  |
Antipyriini

| Antipyriini |
| --- | --- |

Tunnisteet
IUPAC-nimi:  1,2-dihydro-1,5-dimetyyli-2-fenyyli-3H-pyratsoli
CAS-numero:  60-80-0
PubChem CID:  2206
SMILES:  CC1=CC(=O)N(N1C)C2=CC=CC=C2
Ominaisuudet
Molekyylikaava:  C11H12N2O
Moolimassa:  188,23 g/mol
Sulamispiste:  113 °C
Kiehumispiste:  319 °C
Tiheys:  1,19 g/cm3
Antipyriini eli fenatsoni, C11H12N2O, on eräs kuume- ja kipulääkkeenä käytettävä aine, jota käytetään lievittämään kipua esimerkiksi korvatulehduksissa. Yhdisteellä on käyttökohteita myös analyyttisessä kemiassa ja väriaineiden valmistuksessa. Antipyriini on palavaa ja olomuodoltaan väritöntä kiteistä tai valkoista jauhetta. Sen moolimassa on 188,23 g/mol, kiehumispiste 319 °C, sulamispiste 113 °C, tiheys 1,19 g/cm3 ja CAS-numero 60-80-0. Se on fenatsiinin isomeeri, kemiallisesti 1,2-dihydro-1,5-dimetyyli-2-fenyyli-3H-pyratsoli.
Aiheesta muualla

Antipyriinin kansainvälinen kemikaalikortti
ChemBlink: Antipyrine (englanniksi)
PubChem: Antipyrine (englanniksi)
DrugBank: Antipyrine (englanniksi)
Woodoo

| Woodoo |
| --- | --- |
 Woodoo Ruisrockissa 1971.
Tiedot
Toiminnassa:  1970–1973
Tyylilaji:  progressiivinen rock
Laulukieli:  suomi
Levy-yhtiö:  Finnlevy, 1971  
Infobox OKNimi-testi OK: 
Woodoo oli 1970-luvun alussa toiminut suomalainen progressiivisen rockin yhtye, joka julkaisi yhden albumin vuonna 1971.
Historia

Woodoon perustajajäseniä olivat rumpali Esa "Nätsi" Rosvall ja saksofonisti Pentti Ilmonen, jotka molemmat olivat aikaisemmin soittaneet Pentti Oskari Kankaan yhtyeessä. He esiintyivät Turku Jazztapahtumassa keväällä 1970 ja myöhemmin ensimmäiseen varsinaiseen kokoonpanoon tulivat mukaan Jukka Siikavire (kitara ja laulu) sekä Alarik Repo (basso). Yhtyeen kappaleista vastasi Siikavire.
Woodoon ainoan albumin Taikakulkunen julkaisi Finnlevyn progeen keskittynyt UFO-levymerkki vuonna 1971. Samana kesänä yhtye esiintyi muun muassa järjestyksessään toisessa Ruisrockissa sekä myöhemmin syksyllä Yle TV2:n kaikkien aikojen ensimmäisessä värilähetyksessä. Kesällä 1971 Woodoo soitti myös Siikavireen säveltämässä Tampereen Popteatterin musikaalissa Huuto ihmisestä. Vuonna 1972 yhtyeeseen liittyivät toinen lyömäsoittaja Ippe Kätkä, kitaristi Patti Karlsson sekä laulaja Raija Alenius. Uudeksi basistiksi vaihtui samalla Make Lindfors. Woodoo ei kuitenkaan saavuttanut suurta suosiota ja hajosi vuotta myöhemmin.
Jäsenet

Pentti Ilmonen – saksofoni (1970–1973)
Esa "Nätsi" Rosvall – rummut, lyömäsoittimet (1970–1973)
Jukka Siikavire – kitara, huilu, laulu (1971–1973)
Alarik Repo – basso (1971–1972)
Raija Alenius – laulu (1972–1973)
Patti Karlsson – kitara (1972–1973)
Ippe Kätkä – rummut, lyömäsoittimet (1972–1973)
Make Lindfors basso (1972–1973)
Diskografia

Taikakulkunen (1971)
Aiheesta muualla

Woodoo Discogsissa. (englanniksi)
Woodoo - Taikakulkunen (1971) albumi kuunneltavissa suoratoistona verkkosivustolla Spotify.com
Kaksi Woodoo-yhtyeen esitystä Yleisradion Elävässä arkistossa.
Dv11

| Vr11 / Dv11 |
| --- | --- |
 Vr11-veturi vuonna 1958
Perustiedot
Tyyppi:  Dieselveturi
Liikennöitsijä:  Valtionrautatiet
Valmistaja:  Valmet Oy, Lokomo Oy
Lukumäärä:  16
Valmistusvuodet:  1958–1959
Hylätty:  16
Romutettu:  15
Museoitu:  1
Numerointi:  1804–1819
Lempinimi:  Nalle
Tekniset tiedot
Huippunopeus:  75 km/h
Paino:  56 t
Pituus:  11 930 mm
Leveys:  3 200 mm
Korkeus:  4 350 mm
Pyörästö:  D
Pyörästön pituus:  6 700 mm
Suurin akselipaino:  14,5 t
Pyörän halkaisija:  1 180 mm
Vaihteisto:  Tampella-SRM DS 1, 2
Moottori:  MAN W8V22/30 A.m.A.
Moottorin teho:  619 kW
Dv11 (ennen 1.1.1976 Vr11) oli Valtionrautateiden käytössä ollut väliraskas dieselhydraulinen veturi. Veturit ovat valmistaneet Valmet Oy (parilliset numerot) ja Lokomo Oy (parittomat numerot). Vetureita valmistettiin vuosina 1958–1959 kaikkiaan 16 kappaletta ja niiden numerot olivat 1804–1819.
Veturi oli tarkoitettu suurten ratapihojen vaihtotyöhön, mutta ne soveltuivat myös tavaraliikenteeseen. Veturi muistutti paljon  Dv15- ja Dv16-vetureita. Selvin eroavaisuus Dv11:n sekä Dv15:n ja Dv16:n välillä oli alkuun erilainen väritys. 1960-luvun puoliväliin mennessä veturinvihreät Dv11-veturitkin (numerot 1804–1809 ja 1811) maalattiin samoihin punakermaisiin väreihin kuin muutkin vuoden 1958 loppupuolella ja sen jälkeen valmistuneet dieselveturit.
Kahta veturia lukuun ottamatta koko sarja hylättiin vuonna 1981. Vähälle käytölle jääneet veturit 1804 ja 1805 hylättiin vuonna 1986. Veturi 1805 kuuluu Toijalan veturimuseon kokoelmiin.
Teknisiä tietoja

Dv11 muistutti rakenteeltaan hyvin paljon Dv15- ja Dv16-vetureita. Se oli jäykkäkehyksinen, neliakselinen ja varustettu keskiohjaamolla. Vetureissa oli kahden veturin yhteisajon mahdollistavat monikäyttölaitteet, mutta ne voitiin kytkeä monikäytössä yhteen vain takapäistään eli lyhyemmän konehuoneen päästä. Veturin paino työkunnossa oli 56 tonnia ja suurin akselipaino 14,5 tonnia.
Teknisiä tietoja > Päämoottori

Samoin kuin Dv15- ja Dv16-vetureissa, myös Dv11:ssä päämoottorina käytettiin Tampellan lisenssillä valmistamaa nelitahtista, kahdeksansylinteristä MAN W8V22/30 A.m.A. -rividieselmoottoria. Moottorin sylinterin halkaisija oli 220 ja iskunpituus 300 millimetriä, joten moottorin iskutilavuus oli 91 litraa. Moottori oli varustettu Brown Boveri VTR 250 -ahtimella, ja sen teho oli 619 kilowattia.
Teknisiä tietoja > Apumoottori

Veturin apumoottorina käytettiin joko Deutz A2L514- tai Perkins P3-NT8 -dieselmoottoria. Näistä Perkinsiä käytettiin myös Dv15- ja Dv16-vetureissa. Se oli vesijäähdytetty, kolmesylinterinen, nelitahtinen pyörrekammiomoottori, jonka iskutilavuus oli 2,36 litraa ja teho noin 18 kilowattia. Deutz taas oli kaksisylinterinen, ilmajäähdytetty, nelitahtinen pyörrekammiomoottori, jonka iskutilavuus oli 2,66 litraa ja teho 18 kilowattia.
Teknisiä tietoja > Vaihteisto

Veturissa käytettiin hydraulismekaanista Tampella-SRM DS 1, 2 -vaihteistoa, joka oli valmistettu ruotsalaisella lisenssillä. Vaihteisto koostuu esivaihteesta, momentinmuuntimesta ja planeettavaihteesta. Esivaihteen tarkoitus on suurentaa päämoottorin kierroslukua hydrauliselle vaihteistolle sopivaksi. Suunnanvaihtolaite oli Valmetin valmistama.
Vetureihin 1804 ja 1805 oli niiden viimeisinä käyttöaikoina asennettuna Voith L 217 -vaihteisto. Veturiin 1805 vaihdettiin museoinnin yhteydessä toimintakyvytön SRM-vaihteisto.
Peniel Shin

| Peniel Shin |
| --- | --- |
 Peniel konsertissa vuonna 2017
Henkilötiedot
Syntynyt: 10. maaliskuuta 1993 (ikä 31) Chicago, Illinois, USA
Ammatti:  räppäri, laulaja, ohjaaja, valokuvaaja
Muusikko
Taiteilijanimi:  Peniel 
Aktiivisena:  2012-
Tyylilajit:  K-pop, tanssipop, R&B, balladi, hip-hop
Yhtyeet:  BtoB
Levy-yhtiöt:  BTOB Company
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Peniel Shin (kor. 프니엘 신, Peuniel Sin; koreankielinen nimi kor. 신동근, Shin Donggeun, hanja: 辛東根; s. 10. maaliskuuta 1993), tunnettu yksinkertaisesti nimellä Peniel, on korealais-yhdysvaltalainen laulaja ja rap-artisti. Hänet tunnetaan eteläkorealaisen poikabändi BtoB:n jäsenenä sekä yhtenä Dive studiosin podcastin Get Real vakituisista juontajista.
Elämäkerta

Shin syntyi Chicagossa, Illinoisissa, Yhdysvalloissa 10. maaliskuuta 1993. Shin kävi alakoulua Barbara B. Rose Elementary Schoolissa ennen siirtymistään Barrington Middle School Prairie Campukseen, joka sijaitsee luoteisella Chicagon esikaupunkialueella. Hän kävi lukiota Chungdamissa muutettuaan Souliin harjoittelijaksi.lähde?
Ennen siirtymistään Cube Entertainmentille, Shin oli harjoittelija JYP Entertainmentilla ja esiintyi myös San E:n "Tasty San" -musiikkivideolla vuonna 2010. Maaliskuussa 2012 hän debytoi Cube Entertainmentin poikabändin BtoB räppärinä ja laulajana. Vuonna 2013 hänestä tuli Arirangin musiikkiohjelman Pops in Seoul pääjuontaja.
Vuonna 2016 Shin alkoi päivittää fanejaan virallisella vlog-kanavallaan POV. Kanavalla Shin esittelee arkeaan. Hän julkaisi ensimmäisen englanninkielisen mixtapensa Homesick yhdessä KAIROS:n kanssa 1. toukokuuta 2016.  BtoB-Blue julkaisi 18. syyskuuta Shinin ohjaaman musiikkivideon heidän debyyttisinglelleen Stand by Me. Marraskuussa hän osallistui vieraana televisio-ohjelmaan Hello Counselor, jossa avautui hiustenlähdöstään.
Vuonna 2017 Shin piti ensimmäisen valokuvanäyttelynsä nimeltään "Penography". Se pidettiin White studio -galleriassa, joka sijaitsee Soulin Yeongdeungpo-gussa, 30. maaliskuuta–12. huhtikuuta. Shin myös johti bändikaverinsa Changsubin japaninkielisen debyytti-EP:n Bpm 82.5 valokuvausta. 27. kesäkuuta Shin julkaisi digitaalisen singlen "That Girl" osana BTOB:n vuoden 2017 projektia Piece of BtoB.
Vuonna 2019 Shin valittiin juontamaan tbs eFM:n englanninkielistä K-Pop -radio-ohjelmaa “Skool Of K-Pop” 25. helmikuuta alkaen. Hän julkaisi toisen digitaalisen singlensä "B.O.D" 13. toukokuuta. "B.O.D" on Korean yöelämästä inspiraatiota ottanut hip-hop -kappale. Kaksi kuukautta myöhemmin, 31. heinäkuuta, Shin julkaisi digitaalisen singlen "Fly23".  27. elokuuta Shin julkaisi neljännen digitaalisen singlensä "Flip", jossa esiintyy räppäri Beenzino.
16. marraskuuta 2020 Peniel debytoi BtoB:n alaryhmän BtoB 4U jäsenenä.
Loukattuaan akillesjänteensä elokuussa 2022, ja sitä seuranneen leikkauksen takia hän keskeytti kaikki aktiviteettinsa toistaiseksi keskittyäkseen toipumiseen.
Peniel debytoi mallina kesäkuussa 2024, kävellen japanilaisen muotibrändin A Bathing Ape (BAPE) FW24-näytöksessä.
Peniel julkaisi singlen story of my L:ife, sisältäen kappaleet "Come Home" sekä "MIoBI (Make It or Break It)", kesäkuussa 2024. Peniel osallistui syyskuussa 2024 julkaistavan Tzuyun (Twice) kappaleen "Heartbreak in Heaven (feat. 프니엘 of BTOB)" tekemiseen myös esiintyen kappaleella.
Diskografia > Singlet

"That Girl" (2017)
"B.O.D." (2019)
"Fly23" (2019)
"Flip" (2019)
"Valentine" (2021)
"Come Home" / "MIoBI (Make It or Break It)" (2024)
Diskografia > Mixtape

HOMESICK MIXTAPE VOL.1 (2016)
Filmografia > Televisio ja viihdeohjelmat

| Vuosi | Ohjelma | Verkko | Huomioita | Viitteet |
| --- | --- | --- | --- | --- |
| 2013 | Pops in Seoul | Arirang TV | juontaja |  |
| 2014 | The Heirs | SBS | cameo episodissa 4 |  |
| 2017 | Law of the Jungle in Sumatra | SBS | vakituinen jäsen |  |
| 2020 | HWAITING!!! | Dive Studios | vakituinen jäsen |  |
| 2022 | CUBICS | 큐빅스 농구단 (CUBICS Basketball Team) (YouTube) | vakituinen jäsen; 큐빅스 농구단 (CUBICS Basketball Team) on Cube Entertainmentin näyttelijän Moon Suinin (문수인) koripallo-aiheinen YouTube-kanava |  |
Filmografia > Musiikkivideon ohjaajana

| Vuosi | Kappale | Artisti | Viitteet |
| --- | --- | --- | --- |
| 2016 | "Stand By Me" | BTOB Blue |  |
DJ > Radio

| Vuosi | Ohjelma | Verkko | Huomautuksia    |
| --- | --- | --- | --- |
| 2019 | Skool Of K-Pop | 101,3 MHz (Soul) 90,5 MHz (Busan), Naver | DJ; 25. helmikuuta 2019 - 26. huhtikuuta 2020 |
DJ > Podcast

| Vuosi | Ohjelma | Verkko | Huomautuksia    |
| --- | --- | --- | --- |
| 2020– | Get Real | eri podcastien kuuntelu-alustat, YouTube (video) | juontaja; heinäkuu 2020 – heinäkuu 2021 (kausi 1); heinäkuu 2021 – joulukuu 2021 (kausi 2) ; elokuu 2022 – (kausi 3)  |
Aiheesta muualla

Peniel Shin Twitterissä
Peniel Shin Instagramissa
Penography Instagramissa (Shinin valokuvaustili)
Pennie Instagramissa (Shinin bedlingtoninterrierin tili)
Anto

| Anto |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  15. helmikuuta, 3. syyskuuta
Vastineita eri kielissä:  Anfim
Nimen alkuperä:  kreikkalainen Antimos, kukoistava, tai Antonius
Infobox OKNimi-testi OK: 
Anto on miehen etunimi. Se katsotaan yleensä lyhentymäksi kreikkalaisperäisestä nimestä Antimos, joka merkitsee kukoistavaa ja josta on käytössä myös latinalaistettu muoto Antimus, mutta mahdollisesti se saattaa olla myös Antonius-nimen lyhennetty muoto.
Suomessa nimi Anto on Digi- ja väestötietoviraston mukaan annettu vuoden 2019 loppuun mennessä hieman yli 400 henkilölle.
Antolla oli Suomessa vuosina 1929–1949 nimipäivä 27. huhtikuuta. Katolisessa pyhimyskalenterissa päivä on vuonna 302 marttyyrikuoleman kärsineen Nikomedian piispa Antimoksen muistopäivä. Aikaisemmin nimi Antimus oli esiintynyt samalla päivällä suomalaisissakin kalentereissa 1700-luvulta saakka. Ortodoksisessa kirkossa saman piispan muistopäivä on kuitenkin 3. syyskuuta. Nykyisin nimi Anto esiintyy vain ortodoksisessa kalenterissa, siinä kuitenkin kahteen kertaan: 3. syyskuuta mainitun piispan sekä 15. helmikuuta, Khios-saarella asuneen, vuonna 1960 kuolleen kreikkalaisen pyhittäjän muistoksi.
Tunnettuja Antoja

Anto Drobnjak (s. 1968), montenegrolainen jalkapalloilija
Anto Eskola (1889–1968), Viron vapaussotaan osallistunut suomalainen kapteeni ja komppanianpäällikkö
Anto Leikola (s. 1937), suomalainen luonnontieteilijä ja tieteenhistorioitsija
Anto Raukas (1935–2021), virolainen geologi ja tiedejohtaja
Anto Södermann (1880–1916), suomalainen toimittaja ja nuorsuomalainen poliitikko
Anto Virtanen (s. 1938), suomalainen jääkiekkoilija
Perheniemi

Perheniemi on kylä eteläisessä Iitissä. Siitä on historiallisissa asiakirjoissa ensimmäinen havaittu maininta vuodelta 1460 Hollolan käräjillä. Ennen Perheniemeä kylän nimi oli Pärhänniemi tai pelkkä Pärhä. Sääksjärveen ulottuvalla Pärhänniemellä oli alunperin kahdeksan taloa. Ne ovat mainitut 4. syyskuuta 1960 paljastetussa Perheniemen 500-vuotisjuhlamuistomerkissä.
Yhteydet

Matkaa Kausalaan on noin 10 km ja Helsinkiin 120 km.
Yhteydet > Palveluita

Kylässä toimii Perheniemen evankelinen opisto. Haaviston seurantalolla järjestetään kesäisin kesätoreja. 7. kesäkuuta 2024 Perheniemi osallistui Haaviston seurantalolla Avoimet kylät-tapahtumaan juhlien mm. uutta leikkikenttää ja tarjoten poniratsastusta, Iitin VPKn nuoriso-osaston ensisammutusharjoituksia ruiskuilla.
Perheniemen postinumeroalueen (47450 Perheniemi) väkiluku oli 268 vuonna 2020. Sääskjärvellä on kesäisin paljon valkoposkihanhia.